
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 134
                                                                din 31 mai 2018
privind avizarea unor schimburi de locuinţe, modificarea Listei de prioritate pentru acordarea locuințelor A.N.L. și repartizarea în regim de închiriere a unor apartamente din blocurile construite prin Agenția Națională pentru Locuințe, aflate în administrarea S.C. Apă Termic Transport S.A.

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 15.048/25.05.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 152/1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare;


Având în vedere prevederile Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, aprobate prin Hotărârea Guvernului nr. 962/2001, cu modificările şi completările ulterioare;


Având în vedere prevederile Legii nr. 114/1996, Legea locuinţei, republicată, cu modificările şi completările ulterioare;

 
Având în vedere prevederile Hotărârii Guvernului nr. 1275/2000 privind aprobarea Normelor metodologice pentru punerea în aplicare a prevederilor Legii nr. 114/1996, Legea locuinţei, cu modificările şi completările ulterioare; 

 
Având în vedere Hotărârea Consiliului Local Sighișoara nr. 18/28.07.2016 privind stabilirea structurii pe specialităţi a comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe şi desemnarea consilierilor locali care vor face parte din această comisie;


Având în vedere Dispoziția Primarului Municipiului Sighișoara nr. 504/22.08.2016 privind constituirea comisiei sociale de analiză pentru repartizarea locuințelor pentru tineri, construite prin A.N.L.;


 Având în vedere prevederile Hotărârii Consiliului Local Sighișoara nr. 106/26.04.2018 privind modificarea anexei nr. 1 la Hotărârea Consiliului Local Sighișoara nr. 17/25.01.2018 privind aprobarea Listei de prioritate pentru acordarea locuințelor A.N.L.; 


Având în vedere prevederile Regulamentului privind cadrul, modalitatea și criteriile de analiză și soluționare a cererilor de atribuire a locuințelor pentru tineri construite prin Agenția Națională pentru Locuințe, administrarea, exploatarea și închirierea acestora în Municipiul Sighișoara, aprobat prin Hotărârea Consiliului Local Sighișoara nr. 97/28.11.2016;  

Având în vedere prevederile art. 1763, art. 1777 şi următoarele din Legea nr. 287/2009 privind Codul civil, republicat, cu modificările şi completările ulterioare;


Având în vedere cererea depusă de domnul Toth Lenárd - Sandor, titular al contractului de închiriere nr. 79 din 14.03.2018, având ca obiect locuinţa situată în Municipiul Sighișoara, str. Panseluțelor, nr. 14, et. III, ap. 19, prin care acesta îşi exprimă dorinţa de a face schimb, cu locuinţa situată în Municipiul Sighișoara, str. Panseluțelor, nr. 16, et. II, ap. 13;
 
Vazând și solicitarea doamnei Toth Beata, titular al contractului de închiriere nr. 71 din 22.02.2018, având ca obiect locuinţa situată în Municipiul Sighișoara, str. Panseluțelor, nr. 16, et. II, ap. 13, prin care aceasta dorește realizarea acestui schimb cu domnul Toth Lenárd – Sandor; 

Văzând și cererea formulată de domnul Sîrbu Alexandru - Petrișor, înregistrată la Municipiul Sighișoara cu nr. 4.158 din 14.02.2018, prin care acesta completează dosarul depus pentru repartizarea unei locuințe;


Având în vedere procesul - verbal al Comisiei sociale de analiză pentru repartizarea locuințelor pentru tineri, destinate închirierii, construite prin Agenția Națională pentru Locuințe cu nr. 13.790/14.05.2018, prin care se aprobă schimbul de locuințe între chiriașii Toth Beata şi Toth Lenárd - Sandor, din locuințele închiriate, situate în Municipiul Sighişoara, str. Panseluțelor nr. 16, ap. 13, respectiv str. Panseluțelor nr. 14, ap. 19 și modificarea Listei de prioritate pentru acordarea locuințelor A.N.L., aprobată prin Hotărârea Consiliului Local Sighișoara nr. 17/25.01.2018, așa cum a fost modificată ulterior prin Hotărârea Consiliului Local Sighișoara nr. 106/26.04.2018, respectiv repartizarea unei locuințe pentru tineri, destinată închirierii, situată în Municipiul Sighișoara, str. Rozelor, nr. 15, ap. 12, către domnul Sîrbu Alexandru - Petrișor;


Văzând Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 15.047/25.05.2018, cu propunerea de avizare a schimburilor de locuinţe, modificarea Listei de prioritate pentru acordarea locuințelor A.N.L. și repartizarea în regim de închiriere a unor apartamente din blocurile construite prin Agenția Națională pentru Locuințe, aflate în administrarea S.C. Apă Termic Transport S.A.;

            Având în vedere avizele favorabile ale tuturor comisiilor pe domenii de specialitate;
În baza art. 36 alin. 2 lit. ,,c”, alin. 5 lit. ,, b” şi alin. 9, art. 45 alin. 3 şi a art. 115 alin. 1 lit. ,,b” din Legea nr. 215/2001, Legea administraţiei publice locale, republicată, cu modificările şi completările ulterioare,
                                                               H O T Ă R Ă Ş T E:

Art. 1. Se avizează schimburile de locuinţe între chiriaşii, titulari ai contractelor de închiriere de locuinţe, astfel:

- chiriaşa Toth Beata, titulara contractului de închiriere nr. 71 din 22.02.2018, a locuinţei situată în Municipiul Sighişoara, str. Panseluțelor  nr. 16, ap. 13, va face schimb cu, 

- chiriaşul Toth Lenárd - Sandor, titularul contractului de închiriere nr. 79 din 14.03.2018, a locuinţei situată în Municipiul Sighişoara, str. Panselutelor, nr. 14,  ap. 19.

Art. 2. Administratorul S.C. Apă Termic Transport S.A. va încheia noile contracte de închiriere, ca urmare a avizării efectuării schimbului de locuințe.

Art. 3. Se aprobă modificarea Listei de prioritate pentru acordarea locuințelor A.N.L., aprobată prin Hotărârea Consiliului Local Sighișoara nr. 17/25.01.2018, așa cum a fost modificată ulterior prin Hotărârea Consiliului Local Sighișoara nr. 106/26.04.2018, la poziția 17, privind pe Sîrbu Alexandru - Petrișor de la 1 (una) la 2 (două) camere și repartizarea în regim de închiriere a apartamentului nr. 12, situat în Municipiul Sighişoara, str. Rozelor, nr. 15, compus din 2 (două) camere şi dependinţe, familiei Sîrbu Alexandru - Petrișor și Sîrbu Ionela - Mădălina.

         Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, personalul Compartimentului Spaţiu Locativ din cadrul aparatului de specialitate şi S.C. Apă Termic Transport S.A.

Art. 5. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro. 

PREŞEDINTE DE ŞEDINŢĂ,

  

          Toth Tivadar         

                                                                                          Contrasemnează/Avizat pentru legalitate
                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Direcția Administrarea Patrimoniului;

  2 ex. Compartimentul Spaţiu Locativ;
  2 ex. S.C. Apă Termic Transport S.A.
  1 ex. pentru membrii și secretarul Comisiei sociale de analiză pentru repartizarea locuințelor pentru tineri, 
                                                                                                                                                          construite prin A.N.L. 
17 ex.
B.A. 

